דראפט ההרחבה של שנת 1970 ב-NBA

דראפט ההרחבה של שנת 1970 בליגת ה-NBA היה דראפט ההרחבה החמישי בתולדות הליגה. הדראפט התקיים ב-11 במאי 1970 בעקבות הצטרפותן הצפויה של 3 קבוצות לליגה: קליבלנד קאבלירס, פורטלנד טרייל בלייזרס ובאפלו ברייבס.

תהליך הבחירה
בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. לפני תחילת הדראפט יכלה כל קבוצה להגן על 7 שחקנים. במהלך הדראפט נערכו 3 סבבים של בחירה, כאשר בכל סבב בחרה כל קבוצה שחקן אחד. לאחר סיום כל סבב יכלה כל אחת מהקבוצות הוותיקות להוסיף שחקן נוסף לרשימת השחקנים המוגנים שלה. בסיבוב הראשון באפלו קיבלה את זכות הבחירה הראשונה, הפורטלנד את הבחירה השנייה וקליבלנד את השלישית. בסבבים הבאים באפלו וקליבלנד החליפו ביניהם מקומות ופורטלנד שמרה על זכות הבחירה השנייה. הדראפט נמשך עד שכל קבוצה בחרה 11 שחקנים, כך שכל אחת מהקבוצות הוותיקות איבדו במהלכו 2 או 3 שחקנים.

באפלו בחרה בדראפט את ביילי האוול, שברזומה שלו נרשמו 6 הופעות במשחק האולסטאר, אך הוא הועבר מיידית בטרייד לפילדלפיה 76' בתמורה לבוב קאופמן ובחירת סיבוב שני עתידית בדראפט. 9 שחקנים מתוך ה-11 שנבחרו בדראפט הצטרפו לקבוצה בעונת הבכורה שלה, אך רק 3 שיחקו בה יותר מעונה אחת.

קליבלנד בחרה בדראפט את דון אול, שהופיע 5 פעמים באולסטאר ואת לן צ'אפל, שהופיע באולסטאר פעם אחת. אול, הודיע על פרישה ממשחק לפני פתיחת העונה וצ'אפל שיחק מספר משחקים בלבד, בטרם נופה מסגל הקבוצה. 8 שחקנים שנבחרו בדראפט שיחקו בעונת הבחורה של הקבוצה, רק מחציתם שיחקו בקבוצה יותר מעונה אחת. בוץ' בירד, שנבחר בדראפט, הצטרף לקבוצה רק בעונת 1971/72 לאחר שהשלים שירות צבאי של שנה.

פורטלנד בחרה בדראפט את פרד הטזל, לשעבר בחירה ראשונה בדראפט ואת לארי זיגפריד, לשעבר בחירה שלישית. זיגפריד נשלח מיידית בטרייד לסן דייגו רוקטס תמורת ג'ים בארנט, ונופה מסגל הקבוצה בלא ששיחק אפילו משחק אחד. 6 שחקנים שנבחרו בדראפט שיחקו בעונת הבחורה של הקבוצה, רק מחציתם שיחקו בקבוצה יותר מעונה אחת.

שחקנים שנבחרו בדראפט
 שחקן  עמדה  קבוצה בוחרת  קבוצה קודמת  שנים בליגה  עונות במועדון אם ברייאנט  רכז  באפלו ברייברס  בוסטון סלטיקס  6  1970–1972 פרדי קרופורד  רכז/פורוורד  מילווקי באקס  4  1970 דיק גארט  רכז  לוס אנג'לס לייקרס  1  1970–1973 הרם גילאם  פורוורד  סינסינטי רויאלס  1  1970–1971 ביל הוסקט  פורוורד/סנטר  ניו יורק ניקס  2  1970–1972 ביילי האוול  פורוורד  בוסטון סלטיקס  11  לא שיחק בקבוצה פול לונג  רכז   דטרויט פיסטונס  2  1970–1971 מייק לין  פורוורד  לוס אנג'לס לייקרס  1  1970 דון מיי  פורוורד  ניו יורק ניקס  2  1970–1971 ג'ורג' וילסון  סנטר  פילדלפיה 76'  6  1970–1971 ריי סקוט  פורוורד/סנטר  בולטימור בולטס  9  לא שיחק בקבוצה בוץ' בירד  רכז  קליבלנד קאבלירס  אטלנטה הוקס  1 1971–1972, 1975 לן צ'אפל  פורוורד/סנטר  מילווקי באקס  8  1970 ג'וני איגן  רכז  לוס אנג'לס לייקרס  9  1970 בוב לואיס  רכז  סן פרנסיסקו ווריורס  3  1970–1971 מק'קוי מקלמור  פורוורד/סנטר  דטרויט פיסטונס  6  1970–1971 דון אול  רכז אטלנטה הוקס  10  0 לוי פטרסן  רכז  שיקגו בולס  2  לא שיחק בקבוצה לותר רקלי  סנטר  סינסינטי רויאלס  1  1970–1971 בינגו סמית'  רכז/פורוורד  סן דייגו רוקטס  1  1970–1979 ג'ון וורן  רכז/פורוורד  ניו יורק ניקס  2  1970–1971 וולט וסלי  סנטר  שיקגו בולס  4  1970–1972 ריק אדלמן  רכז  פורטלנד טרייל בלייזרס  סן דייגו רוקטס  2  1970–1973 ג'רי צ'יימברס  פורוורד  פיניקס סאנס  2  לא שיחק בקבוצה לירוי אליס  פורוורד/סנטר  בולטימור בולטס  8  1970–1971 פרד הטזל  פורוורד/סנטר  פילדלפיה 76'  5  לא שיחק בקבוצה ג'ו קנדי  פורוורד  סיאטל סופרסוניקס  2  לא שיחק בקבוצה אד מאנינג  פורוורד  שיקגו בולס  3  1970–1971 סטן מק'קנזי  פורוורד  פיניקס סאנס  3  1970–1972 דורי מורי  פורוורד/סנטר  סיאטל סופרסוניקס  4  1970 פט ריילי  רכז/פורוורד  סן דייגו רוקטס  3  לא שיחק בקבוצה דייל שלוטר  סנטר  סן פרנסיסקו ווריורס  2  1970–1972, 1977–1978 לארי זיגפריד  פורוורד  בוסטון סלטיקס  7  לא שיחק בקבוצה

הערות שוליים

קטגוריה:דראפט הרחבה: NBA
קטגוריה:1970 בספורט
קטגוריה:1970 בארצות הברית